Nr. 31.366/08.11.2019

REFERAT DE APROBARE

la proiectul de hotărâre privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara

Doamnelor și domnilor consilieri,

Având în vedere prevederile Hotărârii Consiliului Local Sighișoara nr. 19/25.01.2018 prin care s-au stabilit tarifele de bază lunare pe mp. pentru spațiile cu altă destinație decât locuințe și terenurile aferente acestora, care aparțin domeniului public și privat al municipiului;

Având în vedere creșterea indicilor de inflație în perioada de timp scursă de la ultima actualizare a tarifelor;

Având în vedere faptul că Municipiul Sighișoara deține unele terenuri libere de construcții care pot fi concesionate în vederea edificării unor diferite construcții, utile pentru dezvoltarea orașului, cum ar fi: unități de producție industrială, baze sportive, baze de agrement, centre de învățământ/pregătire profesională, centre medicale, centre culturale, centre multifuncționale, etc.;

Am constatat că se impune adoptarea unei noi hotărâri privind aceste tarife, valabilă pentru următorii ani, până în momentul în care, datorită fluctuației semnificative a indicilor de inflație, va fi necesară actualizarea ei, ceea ce va conduce la modificarea tarifelor și implicit modificarea actului administrativ, a cărui aprobare o supunem dumneavoastră prin prezentul.

PRIMAR,

Ovidiu - Dumitru Mălăncrăvean

Nr. 31.364/08.11.2019 PROIECT

HOTĂRÂREA NR. \_\_\_\_\_\_\_\_\_\_\_\_

privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara

Consiliul Local al Municipiului Sighișoara,

Luând act de proiectul de hotărâre, înregistrat cu nr. 31.364/08.11.2019 şi referatul de aprobare, înregistrat cu nr. 31.366/08.11.2019, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile Hotărârii Consiliului Local Sighișoara nr. 19/25.01.2018 prin care s-au stabilit tarifele de bază lunare pe mp. pentru spațiile cu altă destinație decât locuințe și terenurile aferente acestora, care aparțin domeniului public și privat al municipiului;

Având în vedere creșterea indicilor de inflație în perioada de timp scursă de la ultima actualizare a tarifelor;

Având în vedere faptul că Municipiul Sighișoara deține unele terenuri libere de construcții care pot fi concesionate în vederea edificării unor diferite construcții, utile pentru dezvoltarea orașului, cum ar fi: unități de producție industrială, baze sportive, baze de agrement, centre de învățământ/pregătire profesională, centre medicale, centre culturale, centre multifuncționale, etc.;

Ținând cont de prevederile Legii nr. 52/2003 privind transparenţa decizională în administraţia publică, republicată;

În temeiul art. 108, art. 129 (2) lit. „b” și „c”, (4) lit. „c”, (6) lit. „a” și „b” şi (14), art. 139 (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

HOTĂRĂȘTE:

**Art. 1.** Pentru următorii ani, până în momentul în care, datorită fluctuației semnificative a indicilor de inflație, va fi necesară actualizarea, ceea ce va conduce la modificarea tarifelor, pentru spațiile cu altă destinație decât locuință și terenurile aferente acestora și pentru terenurile destinate construirii de spații cu altă destinație decât locuințe, ce aparțin domeniului public și privat al municipiului, tarifele de bază lunare pe mp. sunt cele stabilite în anexa nr. 1, care face parte integrantă din prezenta hotărâre.

**Art. 2.** Tarifele de bază lunare pe mp. pentru spațiile cu altă destinație decât locuință și terenurile aferente acestora și pentru terenurile destinate construirii de spații cu altă destinație decât locuințe, ce aparțin domeniului public și privat al municipiului, se folosesc ca bază de pornire pentru stabilirea prețurilor la licitațiile publice.

**Art. 3.** Tarifele de la activitatea de bază se aplică și pentru spațiile care deservesc activități ca, de exemplu: depozitele de marfă, subsolurile și pivnițele amenajate special pentru depozite, grupurile sanitare, dependințele, holurile, debaralele și alte asemenea spații cu altă destinație decât locuință.

**Art. 4.** (1) Schimbarea profilului de activitate sau modificarea structurii construite a spațiilor ce aparțin domeniului public și privat al municipiului, deținute de terți sub orice formă juridică, se poate face numai cu acordul proprietarului și a respectării legislației în vigoare.

(2) Tarifele urmează a se modifica în funcție de schimbările intervenite.

**Art. 5.** Spațiile în care își desfășoară activitatea persoanele cu handicap, invalizii de război, veteranii de război, văduvele de război, care beneficiază de pensie de urmaș, luptătorii în Revoluţia din Decembrie 1989, deținuții politici și asociațiile cu scop caritabil sau de apărare a drepturilor omului, vor beneficia de o reducere de 50% din cuantumul tarifului.

**Art. 6.** Tarifele se recalculează semestrial, în funcție de creșterea indicelui de inflație.

**Art. 7.** Cu data întrării în vigoare a prevederilor prezentei hotărâri, orice alte prevederi contrare, incidente în speță, se abrogă.

**Art. 8.** Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Buget, Contabilitate, Salarizare – Direcţia Economică și Direcţia Administrarea Patrimoniului din cadrul Municipiului Sighişoara, S.C. Apă Termic Transport S.A., S.C. Ecoserv Sig S.R.L și Spitalul Municipal Sighișoara.

**Art. 9.** Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa [www.sighisoara.org.ro](http://www.sighisoara.org.ro).

PRIMAR,

AVIZAT, **Ovidiu - Dumitru MĂLĂNCRĂVEAN**

Secretarul General al municipiului,

**Anca BIZO**

Nr. 31.365/08.11.2019

**RAPORT DE SPECIALITATE**

al Direcției Administrația Patrimoniului la proiectul de hotărâre privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara

Doamnelor și domnilor consilieri,

Prin Hotărârea Consiliului Local Sighișoara nr. 19/25.01.2018 s-au stabilit tarifele de bază lunare pe metru pătrat pentru spațiile cu altă destinație decât locuințe și terenurile aferente acestora, care aparțin domeniului public și privat al municipiului.

Aceste spații se află, la momentul actual, atât în administrarea S.C. Apă Termic Transport S.A., S.C. Ecoserv Sig S.R.L. și Spitalul Municipal Sighișoara, cât și în administrarea directă a Municipiului Sighișoara.

Menționăm faptul că datorită numărului foarte mare de imobile care au fost restituite în baza Legii nr. 10/2001, foștilor proprietari, sau care au trecut în proprietate privată, prin cumpărare, în baza Legii nr. 550/2002, la momentul actual există un număr redus de imobile cu destinația de spații comerciale sau de prestări servicii care aparțin domeniului public și privat al Municipiului Sighișoara.

De asemenea, precizăm faptul că la Municipiul Sighișoara deține unele terenuri libere de construcții care pot fi concesionate în vederea edificării de diferite construcții utile pentru dezvoltarea orașului, cum ar fi: unități de producție industrială, baze sportive, baze de agrement, centre de învățământ/pregătire profesională, centre medicale, centre culturale, centre multifuncționale, etc.

Urmare a analizei tarifelor aprobate prin Hotărârea Consiliului Local Sighișoara nr. 19/25.01.2018, stabilite până în momentul în care, datorită fluctuației semnificative a indicilor de inflație, va fi necesară actualizarea, ceea ce va conduce la modificarea tarifelor și având în vedere creșterea indicilor de inflație în perioada de timp scursă de la ultima actualizare, **propunem** tarifele de bază lunare pe mp. stabilite în anexa nr. 1, care face parte integrantă din prezentul raport de specialitate.

Aceste tarife se folosesc ca bază de pornire și la stabilirea prețurilor la licitațiile publice.

Tarifele sunt calculate în funcție de destinația spațiilor, zonă și terenul aferent acestora.

Precizăm că tarifele de la activitatea de bază se aplică și pentru spațiile care deservesc activități, ca de exemplu: depozitele de marfă, subsolurile și pivnițele amenajate special pentru depozite, grupurile sanitare, dependințele, holurile, debaralele și alte asemenea spații cu altă destinație decât locuință.

Schimbarea profilului de activitate sau modificarea structurii construite a spațiilor cu altă destinație care aparțin domeniului public și privat al Municipiului Sighișoara, se poate face numai cu acordul proprietarului și cu respectarea legislației în vigoare.

Tarifele urmează a se modifica în funcție de schimbările intervenite.

Spațiile în care își desfășoară activitatea persoanele cu handicap, invalizii de război, veteranii de război, văduvele de război, care beneficiază de pensie de urmaș, luptătorii în Revoluţia din Decembrie 1989, deținuții politici și asociațiile cu scop caritabil sau de apărare a drepturilor omului, vor beneficia de o reducere de 50% din cuantumul tarifului.

Tarifele se recalculează semestrial, în funcție de creșterea indicelui de inflație.

În consecință, susținem proiectul de hotărâre prezentat de domnul Primar.

**Director executiv,**

Carmen Morar

Întocmit/Redactat: Liana Ignat – consilier Compartiment Domeniu Public